Landssamtök lífeyrissjóða leggja mikla áherslu á fræðslu um lífeyrismál og það gera lífeyrissjóðir einnig . Samtökin eru aðilar að Fjármálaviti , sem er námsefni fyrir nemendur á efsta stigi grunnskóla landsins . Verkefnið er í eigu Samtaka fjármálafyrirtækja ( SFF ) og Landssamtaka lífeyrissjóða ( LL ) , þróað í samvinnu við kennara og kennaranema . Öllum grunnskólum er boðin heimsókn á hverju skólaári og eru heimsóknir í boði yfir veturinn . Sjá nánar á vef Fjármálavits . Þau eru einnig í samstarfi við ASÍ um fræðslu í framhaldsskólum . Þar er myndbandi landssamtakanna „ Lífeyrisjóðakerfið á 90 sek “ tvinnað inn í fræðslu ASÍ um ýmis mál sem tengjast réttindum og skyldum á vinnumarkaði , lestri launaseðla o.fl . Myndbandið er einnig til á ensku og pólsku . Landssamtökin eru virk á samfélagsmiðlum , þá aðallega Facebook og Instagram , undir Lífeyrismál.is . Á Youtuberás samtakanna er að finna fjölda myndbanda um lífeyrissjóðakerfið . Nánar um hægt að lesa um efni og tilurð myndbandanna undir Fræðslumyndbönd hér hægra megin á síðunni .